techiaith/cofnodycynulliad_en-cy huggingface dataset:
English: Thank you very much, Chair. Thank you, all, for your evidence this morning. I just wanted to ask a bit more about the PSBs. We've covered a lot of this in the previous evidence. Evidently, the collaboration - and Siân made this point at the outset that there is a difference between collaboration and co-delivery and so forth, so I'm happy that we've covered that relationship within the PSBs. But what about the PSBs' relationship with the public and raising the profile among the public? Could you tell us a little bit about that - to what extent it's happening and to what extent does it need to happen?
Welsh: Diolch yn fawr iawn, Cadeirydd. Diolch i bawb am eu tystiolaeth y bore yma. Roeddwn i jest eisiau holi ychydig mwy ynglŷn â'r PSBs. Dŷn ni wedi cyfro tipyn ohono fo yn y dystiolaeth flaenorol. Yn amlwg, mae'r cydweithio - ac mi wnaeth Siân y pwynt ar y cychwyn fod yna wahaniaeth rhwng cydweithio - collaboration - a co-delivery a rhyw bethau fel yna, felly dwi'n hapus ein bod ni wedi cyfro'r berthynas oddi mewn i'r PSBs. Ond beth am ymwneud y PSBs â'r cyhoedd a chodi proffil yn allanol i'r cyhoedd? Oes rhywbeth gallwch chi ei ddweud wrthym ni ynglŷn â hynny - i ba raddau mae'n digwydd ac i ba raddau mae angen iddo fe ddigwydd efallai?
English: Do you want me to start?
Welsh: Ydych chi eisiau fi i gychwyn?
English: Okay. Yes, we've done a lot of work on this in the last two years in the PSBs that I sit on. From the outset, the two that I'm a member of have had websites and they've gone out and spoken to the public, particularly when we were gathering evidence to undertake the plan in the first place. But, more recently, we've been inviting members of the public to our meetings. Sometimes there'll be elements where it's not appropriate for the members of the public to sit in and watch the meeting, but the majority of the meetings are open to the public - in Conwy and Denbighshire especially - and we've had a number of people attending those meetings in order to see what's going on and asking questions and so forth, and that's worked very well. There is more to be done, obviously, in order to raise awareness of the Act and of the work of the PSBs and how we collaborate, and I'm sure that's a process that will happen in the months and years to come. But a lot has happened already in order to start that work.
Welsh: Ocê. Ie, rydym ni wedi bod yn gwneud lot o waith ar hyn yn, mae'n siŵr, y dwy flynedd diwethaf yn y PSBs dwi'n eistedd arnyn nhw. Ers y cychwyn cyntaf, mae'r ddau dwi arnyn nhw wedi bod efo gwefannau ac yn mynd allan ac yn siarad lot efo'r cyhoedd, yn enwedig pan oeddem ni'n casglu tystiolaeth i wneud y cynllun yn y lle cyntaf. Ond rydym ni hefyd wedi bod, yn fwy diweddar, yn gwahodd aelodau o'r cyhoedd i'n cyfarfodydd ni. Wedyn, bydd yna weithiau elfennau lle nad ydy o ddim yn addas i aelodau o'r cyhoedd eistedd mewn a gwylio'r cyfarfod, ond mae'r rhan fwyaf o'r cyfarfodydd ar agor i'r cyhoedd - yng Nghonwy a Dinbych yn enwedig - ac rydym ni wedi cael tipyn o bobl yn dod ac yn mynychu'r cyfarfodydd rheini er mwyn gweld beth sy'n digwydd, ac ambell dro yn holi cwestiwn hefyd, ac mae hynny wedi gweithio yn dda iawn. Mae yna fwy i'w wneud, yn amlwg, er mwyn codi ymwybyddiaeth o'r Ddeddf a chodi ymwybyddiaeth o waith y byrddau gwasanaethau a sut rydym ni'n gweithio ar y cyd, a dwi'n siŵr bod hynny'n broses gwnaiff ddilyn dros y misoedd a'r blynyddoedd sydd i ddod hefyd. Ond mae yna lot wedi digwydd yn barod er mwyn dechrau ar y gwaith yna.
English: Yes, this has been a discussion with us in Pembrokeshire, and we publish an annual report, and we try and make that a more constructive and less dry piece of work. We've committed to live stream one meeting a year, the annual meeting, where we report on what we're doing. We have a monthly prize - Pride in Pembrokeshire - that recognises good work by organisations in that area, and that is gaining some publicity, and that's done under the umbrella of the PSB, and there are stories in the local press about the monthly winners. But, possibly, we would look at it in another way and say, 'Well, people have more of an interest in the standard or quality of services and what's happening; maybe they're less concerned about why it's happened.' So, do people on the ground understand and know about the PSB? Maybe that's less important than that we can show evidence of the impact that we're having on people's lives and well-being.
Welsh: Ie, mae hwn wedi bod yn drafodaeth gyda ni yn sir Benfro, a dŷn ni wedi ymgeisio, a dŷn ni'n cyhoeddi adroddiad blynyddol a cheisio gwneud hwnna'n rhywbeth bach mwy adeiladol a llai sych fanna. Dŷn ni wedi ymrwymo i 'live stream-o' un cyfarfod y flwyddyn, y cyfarfod blynyddol, lle dŷn ni'n adrodd ar yr hyn dŷn ni'n ei wneud. Mae gyda ni wobr fisol - Pride in Pembrokeshire - sydd yn cydnabod gwaith da gan sefydliadau yn y maes, ac mae hwnna'n ennyn cyhoeddusrwydd, ac mae hwnna'n cael ei wneud dan ymbarél y PSB, ac mae yna stori yn y wasg leol ar yr enillydd pob mis. Ond, o bosib, efallai fyddem ni'n edrych arno fe fel arall a dweud, 'Rwy'n credu bod pobl â mwy o ddiddordeb yn safon gwasanaethau a'r hyn sy'n digwydd, efallai fod llai o ofid gyda nhw pam ei fod e'n digwydd.' Felly, ydy'r PSB - ydy pobl ar lawr gwlad yn gwybod am y PSB? Efallai fod hwnna'n llai pwysig na'n bod ni yn gallu dangos tystiolaeth o'r effaith rydym ni'n ei chael ar fywydau a lles pobl.
English: Yes, okay. And that was the suggestion in my question in terms of whether it needs to happen. Obviously, it does need to happen to a certain extent, but I do tend to agree with what Tegryn has said - as long as it makes a difference, it doesn't really matter so much whether people are aware of it. But to what extent do you see your role as promoting wider awareness of the implications of the Act among the public? Evidently, you're looking more inwardly, in terms of changing culture within the public sector in Wales.
Welsh: Ie, ocê. A dyna oedd yr awgrym yn y cwestiwn ynglŷn ag a oes angen iddo fe ddigwydd. Yn amlwg, mae yna elfen angen digwydd, ond, hynny yw - . Ie, dwi'n dueddol o gytuno gyda beth mae Tegryn wedi'i ddweud - cyhyd â'i fod e'n gwneud y gwahaniaeth, does dim gormod o wahaniaeth bod pobl efallai, o reidrwydd, yn ymwybodol ohono fe. Ond i ba raddau ŷch chi'n gweld eich rôl chi fel hyrwyddo ymwybyddiaeth ehangach o'r Ddeddf a'i goblygiadau, te, i'r cyhoedd? Hynny yw, yn amlwg, edrych i mewn rŷch chi'n ei wneud yn fwy, byddwn i'n meddwl, o safbwynt newid diwylliant yn y sector cyhoeddus yng Nghymru.
English: Can I come back on that? I would agree - the same thing is true for the Act and the PSB. The only thing I would say, possibly, is it would be good for the public to understand and have better awareness of the Act. Because of the breadth of the Act, sometimes it's quite difficult; you can interpret it almost in any way. And so, once again, from a planning perspective, I've had so many examples where people have said, 'Well, how can you agree with this? It's obviously against the Act.' But there is a risk there if people don't understand that they're giving their own interpretation, and then that makes it much more difficult for public bodies to explain their decisions. So, there is a lesson in that, but, once again, I think that the delivery is the important thing.
Welsh: Gallaf i ddod nôl ar hwnna? Byddwn i'n cytuno - mae'r un peth yn wir am y Ddeddf a'r PSB. Yr unig beth byddwn i'n dweud, o bosib, yw ambell waith mae'n werth i'r cyhoedd ddeall a chael peth gwell ymwybyddiaeth o'r Ddeddf. Achos ehangder y Ddeddf, mae hi, ambell waith, yn eithaf anodd; mae bron â bod y gallwch chi ei dehongli mewn unrhyw fodd. Ac, unwaith eto, o safbwynt cynllunio, dwi wedi cael sut gymaint o enghreifftiau lle mae rhywun yn dweud, 'Sut allwch chi gytuno â hyn? Mae'n amlwg yn erbyn y Ddeddf.' Ond mae yna berig yna os nad yw pobl yn deall eu bod nhw'n rhoi eu dehongliad eu hunain, ac wedyn ei fod e'n ei gwneud hi'n llawer anoddach i sefydliadau cyhoeddus esbonio eu penderfyniadau. So, mae yna dipyn o wers fanna, ond, unwaith eto, dwi'n credu taw beth mae'n ei chyflawni sydd bwysicaf.
English: And could I ask Clare, perhaps, how many hours and how much resource goes on attending these meetings by NRW, given that you have the greatest burden in the public sector in this respect?
Welsh: Gaf i ofyn i Clare, efallai, faint o oriau a faint o adnoddau sydd yn mynd i fynychu'r holl gyfarfodydd yma o safbwynt Cyfoeth Naturiol Cymru, gan mai chi, mae'n debyg, sydd â'r faich mwyaf yn y sector cyhoeddus o safbwynt hynny?
English: I see that Jenny wants to come in, but I'll just finish with this before Jenny follows on. Isn't there a risk - and I hear what Siân has said. What the Act wants to deliver is creating this new culture where there is collaboration happening naturally. Is there a risk if we put the PSBs on a statutory basis with their own budgets, that we will pigeonhole that to the PSBs and that we won't embed that properly across the sector, that is, per organisation or body in the public sector? Is there a risk that people will just see, 'Well, okay, the PSBs tick that particular box'? Or am I being too cynical?
Welsh: Dwi'n gweld bod Jenny eisiau dod i mewn, ond gwnaf i jest orffen gyda hwn cyn i Jenny wedyn ddilyn fyny, hwyrach. Onid oes yna risg - a dwi'n clywed beth mae Siân yn ei ddweud. Beth mae'r Ddeddf am ei gyflawni, wrth gwrs, yw creu'r diwylliant newydd yma lle mae cydweithio, collaboration ac yn y blaen, yn digwydd yn naturiol. Oes yna beryg os ydyn ni'n rhoi'r PSBs ar sail statudol gyda'u cyllideb eu hunan ein bod ni'n rhyw fath o 'pidegonhole-o' hynny i'r PSBs a'n bod ni ddim yn gwreiddio hynny go iawn ar draws y sector, hynny yw, fesul mudiad neu fesul corff sector gyhoeddus? Oes yna risg bod pobl jest yn gweld, 'O ie, wel, y PSB sy'n ticio'r bocs yna'? Neu, rydw i'n rhy sinigaidd mae'n siŵr.
English: Maybe there is a risk of that, but I think that there's a problem there that needs to be resolved and I don't know the best way of resolving that, in terms of how we put more emphasis on the work of the public services boards and how we can drive that work forward on a regional and local level through those boards. At present, there are a lot of other things happening, drawing the attention of different partners, either to different partnerships or of course to the priorities that they have within their own bodies. And so that's something that we need to look at in terms of how we can give that support that's needed by the services boards in order to drive that important work forward on a local level.
Welsh: Efallai fod yna risg yn hynny, ond rydw i'n meddwl hefyd fod yna broblem rydyn ni angen ei datrys a dydw i ddim yn gwybod sut ydy'r ffordd orau o'i datrys hi, ynglŷn â sut ydyn ni'n rhoi mwy o bwyslais ar waith y byrddau gwasanaethau cyhoeddus a sut fedrwn ni yrru'r gwaith yna yn rhanbarthol ac yn lleol trwy'r byrddau hynny. Ar hyn o bryd, mae yna lot fawr o bethau eraill yn digwydd, yn tynnu sylw'r partneriaid gwahanol, un ai i bartneriaethau gwahanol neu wrth gwrs i flaenoriaethau sydd ganddyn nhw o fewn eu cyrff eu hunain. Wedyn, mae o'n rhywbeth dwi'n meddwl efallai fod angen inni edrych arno fo ynglŷn â sut fedrwn ni roi'r gefnogaeth yna sydd ei hangen i'r byrddau gwasanaethau er mwyn gyrru'r gwaith pwysig yna ymlaen ar lefel leol.
English: Yes, I don't know whether Tracey wants to come in. Certainly, Tegryn did as well. Tracey first, perhaps.
Welsh: Ie, rôl gatalyddol, efallai. Dwi ddim yn siŵr os oedd Tracey eisiau dod i mewn. Yn sicr, roedd Tegryn hefyd. Tracey yn gyntaf, hwyrach.
English: I would entirely agree with Tracey there. I think that you have to break the mould sometimes, and I think that's one way to do that. A broader point, and it connects with the previous session. The local boards operate locally, and I know that you asked the two national organisations earlier about their role, and I think to a certain extent that we're all missing an opportunity, that we don't include culture and sport organisations, and so forth, on a local level. So, that's something that it could be worth looking at, how the local element and the national organisations could collaborate better, and maybe that would have a greater impact on certain areas.
Welsh: Byddwn i'n llwyr gytuno â beth mae Tracey newydd ei ddweud. Dwi'n credu ambell waith fod eisiau torri'r mold i ryw raddau, a dwi'n credu mai dyna un ffordd o'i wneud e. Pwynt ychydig yn ehangach, ac mae'n cysylltu efallai â'r sesiwn gynharach. Mae'r byrddau lleol yn gweithredu'n lleol, a dwi'n gwybod y gwnaethoch chi holi'r ddwy sefydliad cenedlaethol yn gynharach am eu rôl nhw, ond dwi'n credu i ryw raddau efallai ein bod ni i gyd yn colli cyfle, ein bod ni ddim yn cynnwys cyrff diwylliant, chwaraeon, ac yn y blaen, mwy ar lefel leol. Felly mae hwnna'n rhywbeth efallai y byddai'n werth edrych arno, sut gall yr elfen leol a'r sefydliadau cenedlaethol gydweithio bach yn well, ac efallai byddai hwnna yn cael mwy o effaith ar ambell i faes.
English: Yes, that's an interesting point. Thank you, Chair, and apologies to Jenny, and thanks for being so patient.
Welsh: Ie, pwynt difyr. Diolch, Cadeirydd - ac ymddiheuriadau i Jenny - am fod mor amyneddgar.
English: Good afternoon, and welcome to this Plenary session. Before we begin, I want to set out a few points. A Plenary meeting held by video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are noted on your agenda. I would remind Members that Standing Orders relating to order in Plenary meetings apply to this meeting.
Welsh: Prynhawn da. Croeso, bawb, i'r Cyfarfod Llawn. Cyn i ni ddechrau, dwi eisiau nodi ychydig o bwyntiau. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer Cyfarfod Llawn heddiw, ac mae'r rheini wedi'u nodi ar eich agenda chi. Dwi eisiau atgoffa Aelodau hefyd fod y Rheolau Sefydlog sy'n ymwneud â threfn yn y Cyfarfod Llawn yn berthnasol i'r cyfarfod.
English: Llywydd, services in the board's area continue to be under significant pressure as reductions in community transmission are only slowly being felt in hospitals. I'm sure we are all grateful for the dedication of the board's staff as they strive to deliver the best possible care to their patients.
Welsh: Llywydd, mae gwasanaethau yn ardal y bwrdd yn parhau i fod o dan bwysau sylweddol gan mai dim ond yn araf y mae gostyngiadau i drosglwyddiad cymunedol yn cael eu teimlo mewn ysbytai. Rwy'n siŵr ein bod ni i gyd yn ddiolchgar am ymroddiad staff y bwrdd wrth iddyn nhw ymdrechu i ddarparu'r gofal gorau posibl i'w cleifion.
English: Thank you for that answer, First Minister. This winter has been one of the hardest periods anyone can remember for our NHS. Staff numbers have been hit hard, patient numbers have been high, and the pressure and stresses on our front-line staff have been immense. Despite all of this, Aneurin Bevan University Health Board have put in place a mass vaccination programme that is accelerating at pace, whilst also adapting their practices and services. One of these adaptations has been to offer local residents alternatives to attending A&E departments, This has helped to relieve some of the pressure on the system and helped keep patients and staff as safe as possible. The health board and staff are doing incredible work under extreme circumstances. Will the First Minister welcome the actions that are being taken in Aneurin Bevan health board area and ensure the Welsh Government continues to provide all the support it can to help support our staff and keep us safe?
Welsh: Diolch am yr ateb yna, Prif Weinidog. Mae'r gaeaf hwn wedi bod yn un o'r cyfnodau anoddaf y gall unrhyw un ei gofio i'n GIG. Mae niferoedd staff wedi cael eu taro yn galed, mae nifer y cleifion wedi bod yn uchel, ac mae'r pwysau a'r straen ar ein staff rheng flaen wedi bod yn aruthrol. Er gwaethaf hyn i gyd, mae Bwrdd Iechyd Prifysgol Aneurin Bevan wedi sefydlu rhaglen frechu torfol sy'n cyflymu ar gyfradd uchel, gan hefyd addasu eu harferion a'u gwasanaethau hefyd. Un o'r addasiadau hyn fu cynnig dewisiadau amgen i drigolion lleol yn hytrach na mynd i adrannau damweiniau ac achosion brys. Mae hyn wedi helpu i leddfu rhywfaint o'r pwysau ar y system ac wedi helpu i gadw cleifion a staff mor ddiogel â phosibl. Mae'r bwrdd iechyd a'r staff yn gwneud gwaith anhygoel o dan amgylchiadau eithriadol o anodd. A wnaiff y Prif Weinidog groesawu'r camau sy'n cael eu cymryd yn ardal bwrdd iechyd Aneurin Bevan a sicrhau bod Llywodraeth Cymru yn parhau i ddarparu'r holl gymorth posibl i helpu i gefnogi ein staff a'n cadw ni yn ddiogel?
English: I, too, would like to extend my thanks to everyone at the Aneurin Bevan health board for the tremendous work they're doing in delivering the vaccine, but also the extraordinary reactive ways, as the First Minister has just said, that they've handled this pandemic. As you know, First Minister, the Abergavenny centre in Monmouthshire delivers the Oxford-AstraZeneca vaccine only a couple of days a week, although Monmouthshire County Council and GP practices, who have all been incredible during this delivery of the vaccine, have offered to set up another centre. It would seem to me to make sense that either the Abergavenny vaccination centre becomes a Pfizer vaccination centre, so that it could operate seven days a week like Cwmbran and Newport are just about to, or that another Pfizer delivery centre is established in Monmouthshire, ensuring faster roll-out of the vaccine. I'd just appreciate your thoughts on that, First Minister.
Welsh: Hoffwn innau, hefyd, ddiolch i bawb ym mwrdd iechyd Aneurin Bevan am y gwaith ardderchog y maen nhw'n ei wneud yn darparu'r brechlyn, ond hefyd y ffyrdd adweithiol eithriadol, fel y mae'r Prif Weinidog newydd ei ddweud, y maen nhw wedi ymdrin â'r pandemig hwn. Fel y gwyddoch chi, Prif Weinidog, mae canolfan y Fenni yn Sir Fynwy yn darparu brechlyn Rhydychen-AstraZeneca ar ddiwrnod neu ddau o'r wythnos yn unig, er bod Cyngor Sir Fynwy a meddygfeydd teulu, sydd i gyd wedi bod yn anhygoel wrth ddarparu'r brechlyn hwn, wedi cynnig sefydlu canolfan arall. Mae'n ymddangos i mi ei bod hi'n gwneud synnwyr bod canolfan frechu'r Fenni naill ai'n dod yn ganolfan frechu Pfizer, fel y gallai weithredu saith diwrnod yr wythnos fel y mae Cwmbrân a Chasnewydd ar fin ei wneud, neu fod canolfan ddosbarthu Pfizer arall yn cael ei sefydlu yn Sir Fynwy, gan sicrhau bod y brechlyn yn cael ei gyflwyno yn gyflymach. Byddwn yn gwerthfawrogi eich safbwyntiau ar hynny, Prif Weinidog.
English: I thank Laura Anne Jones for those suggestions, which I'm sure the board will know about, and I'm sure that they will be putting that into their thinking. The picture, as Laura Anne Jones acknowledged, is changing all the time. Boards are developing new centres and new GPs are coming on stream. It's an effort to maximise the number of people on the ground able to offer vaccination, but it's also an effort to try to make sure that those possibilities are as close to people's homes and as convenient for them as possible. I think, two weeks ago, Llywydd, I said in these questions that we hoped to have 250 GP practices involved in vaccination by the end of the month; we've got 330 nearly by now, so we've well exceeded what we had expected. That's part of the changing pattern that Laura Anne Jones referred to. I'm sure the board will have heard what she said and will take that into account as they plan to provide even more opportunities for vaccination, and to do it as conveniently as possible for the people that the Member represents.
Welsh: Diolchaf i Laura Anne Jones am yr awgrymiadau yna, yr wyf i'n siŵr y bydd y bwrdd yn gwybod amdanyn nhw, ac rwy'n siŵr y byddan nhw'n cynnwys hynny yn eu syniadau. Mae'r darlun, fel y gwnaeth Laura Anne Jones gydnabod, yn newid drwy'r amser. Mae byrddau'n datblygu canolfannau newydd ac mae meddygon teulu newydd yn ymuno â'r ymdrech. Mae'n ymdrech i sicrhau bod cymaint o bobl â phosibl ar lawr gwlad yn gallu cynnig brechiadau, ond mae hefyd yn ymdrech i geisio gwneud yn siŵr bod y posibiliadau hynny mor agos at gartrefi pobl ac mor gyfleus iddyn nhw â phosibl. Rwy'n credu, bythefnos yn ôl, Llywydd, i mi ddweud yn y cwestiynau hyn ein bod ni'n gobeithio y byddai 250 o feddygfeydd teulu yn brechu erbyn diwedd y mis; mae gennym ni bron i 330 erbyn hyn, felly rydym ni wedi rhagori yn helaeth ar yr hyn yr oeddem ni wedi ei ddisgwyl. Mae hynny yn rhan o'r patrwm newidiol y cyfeiriodd Laura Anne Jones ato. Rwy'n siŵr y bydd y bwrdd wedi clywed yr hyn a ddywedodd ac y bydd yn cymryd hynny i ystyriaeth wrth iddyn nhw gynllunio i ddarparu hyd yn oed mwy o gyfleoedd i frechu, a'i wneud mor gyfleus â phosibl i'r bobl y mae'r Aelod yn eu cynrychioli.
English: I'd echo the points made about the bravery and dedication of the Aneurin Bevan health board staff - they are a credit to our communities. I wanted to raise an issue about administering the vaccine in the area, please. Some constituents have got in touch with me because they are caring for an elderly relative, and the elderly relative has been called to get the vaccine but they as a carer have not. Now, I appreciate that this is something that is happening across Wales and not just in our health board area, but I think it does get to the heart of the problem, First Minister, that, whilst paid care workers are in the same priority group as those over 80, unpaid carers are not, and they are in close physical proximity to those they're caring for. So, surely it would make sense for them to receive the vaccine at the same time, to protect their vulnerable relatives. So, First Minister, could I ask if you would consider making this change to the vaccine roll-out in the area so that unpaid carers are given priority too?
Welsh: Byddwn yn adleisio'r pwyntiau a wnaed am ddewrder ac ymroddiad staff bwrdd iechyd Aneurin Bevan - maen nhw'n glod i'n cymunedau. Roeddwn i eisiau codi mater ynghylch rhoi'r brechlyn yn yr ardal, os gwelwch yn dda. Mae rhai etholwyr wedi cysylltu â mi oherwydd eu bod nhw'n gofalu am berthynas oedrannus, ac mae'r perthynas oedrannus wedi cael ei alw i gael y brechlyn ond nid ydyn nhw fel gofalwr. Nawr, rwy'n sylweddoli bod hyn yn rhywbeth sy'n digwydd ledled Cymru ac nid yn ardal ein bwrdd iechyd ni yn unig, ond rwy'n credu ei fod yn mynd at wraidd y broblem, Prif Weinidog, er bod gweithwyr gofal cyflogedig yn yr un grŵp blaenoriaeth â'r rhai dros 80 oed, nad yw gofalwyr di-dâl, ac maen nhw'n agos yn gorfforol at y rhai y maen nhw'n gofalu amdanynt. Felly, does bosib na fyddai'n gwneud synnwyr iddyn nhw gael y brechlyn ar yr un pryd, i amddiffyn eu perthnasau agored i niwed. Felly, Prif Weinidog, a gaf i ofyn a wnewch chi ystyried gwneud y newid hwn i'r broses o gyflwyno'r brechlyn yn yr ardal fel bod gofalwyr di-dâl yn cael blaenoriaeth hefyd?